ກອງປະຊຸມສະໄໝສາ ມັນ ເທື່ອທີ 3 ຂອງສະພາປະ ຊາຊົນແຂວງບໍລິຄຳໄຊ ໄດ້ໄຂ ຂຶ້ນຢ່າງເປັນທາງການໃນລະ ຫວ່າງວັນທີ 12-14 ກໍລະກົດ ນີ້ທີ່ຫ້ອງປະຊຸມຫ້ອງວ່າການ ປົກຄອງແຂວງບໍລິຄຳໄຊ ພາຍໃຕ້ການເປັນ ປະທານຂອງສະຫາຍ ສຸວັນນີ ໄຊຊະນະ ປະທານສະພາປະຊາຊົນແຂວງ, ໂດຍການໃຫ້ກຽດເຂົ້າຮ່ວມ ຂອງ ສະຫາຍ ນາງ ສີໃສ ລື ເດດມູນສອນ ຮອງປະທານສະພາແຫ່ງຊາດ
ສະມາຊິກສະພາແຫ່ງຊາດປະຈຳເຂດເລືອກຕັ້ງ ທີ 11 ແຂວງບໍລິຄຳໄຊ, ສະຫາຍ ກອງແກ້ວ ໄຊສົງຄາມ ເຈົ້າແຂວງບໍລິຄຳໄຊ, ມີພາກສ່ວນກ່ຽວຂ້ອງເຂົ້າຮ່ວມ. ສະຫາຍ ສຸວັນນີ ໄຊຊະນະ ກ່າວວ່າ: ກອງປະຊຸມຄັ້ງນີ້ຈະສຸມໃສ່ຄົ້ນຄວ້າພິຈາລະນາ, ຮັບຮອງເອົາບັນຫາສຳຄັນຕ່າງໆດັ່ງນີ້: 1. ຮັບຟັງການລາຍງານ ຂອງທ່ານເຈົ້າແຂວງ ກ່ຽວກັບວຽກພົ້ນເດັ່ນທີ່ແຂວງຈັດຕັ້ງປະຕິບັດໃນໄລຍະ 6 ເດືອນ ຜ່ານມາ ແລະ ວຽກງານຈຸດສຸມ ທີ່ເປັນບຸລິມະສິດຂອງແຂວງໃນ 6 ເດືອນທ້າຍປີ 2017. 2. ຮັບຟັງ ແລະ ພິຈາລະນາຮັບຮອງເອົາບົດລາຍງານ ການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ 6 ເດືອນຕົ້ນປີ ແລະ ແຜນການ 6 ເດືອນທ້າຍປີ 2017 ຂອງ ແຂວງ. 3. ຮັບຟັງ ແລະ ພິຈາລະນາຮັບຮອງເອົາບົດລາຍງານ ການຈັດຕັ້ງປະຕິບັດແຜນງົບປະມານ 6 ເດືອນຕົ້ນປີ ແລະ ແຜນການ 6 ເດືອນທ້າຍປີ 2017. 4. ຮັບຟັງການລາຍງານ ຂອງຫົວໜ້າອົງການໄອຍະ ການປະຊາຊົນແຂວງ ກ່ຽວກັບ ການຍົກສູງຄຸນນະພາບວຽກງານຕິດຕາມກວດກາ ການດຳເນີນຄະດີຂອງອົງການສືບ ສວນ-ສອບສວນ ແລະ ການເຂົ້າຮ່ວມການດຳເນີນຄະດີທີ່ປະຊຸມສານ. 5. ຮັບຟັງການລາຍງານ ຂອງປະທານສານປະຊາຊົນ ແຂວງ ກ່ຽວກັບການຍົກສູງປະ ສິດທິພາບການດຳເນີນຄະດີຢູ່ ສານຂັ້ນຕົ້ນ ແລະ ຂັ້ນອຸທອນ ທິດທາງແຜນການປັບປຸງວຽກງານດັ່ງກ່າວ. 6. ຮັບຟັງ ແລະ ພິຈາລະ ນາບົດລາຍງານການເຄື່ອນ ໄວຂອງສະພາປະຊາຊົນແຂວງ ແຕ່ກອງປະຊຸມສະໄໝສາມັນ ເທື່ອທີ 2 ຫາເທື່ອທີ 3 ແລະ ທິດທາງແຜນການຫາກອງປະຊຸມສະໄໝສາມັນເທື່ອທີ 4 ຂອງສະພາປະຊາຊົນແຂວງບໍ ລິຄຳໄຊ. 7. ພິຈາລະນາຮັບຮອງ ເອົາແຜນການສ້າງນິຕິກຳຂັ້ນ ແຂວງ ແຕ່ປີ 2017-2020 ຕາມການສະເໜີຂອງຄະນະ ປະຈຳສະພາປະຊາຊົນແຂວງ. ພ້ອມນີ້ ໃນກອງປະຊຸມ ຍັງຈະໄດ້ຮັບຟັງການລາຍງານ ຊີ້ແຈງຂອງບັນດາພະແນກການຈຳນວນໜຶ່ງ ຕາມຄຳສະເໜີຂອງປະຊາຊົນ ແລະ ຄຳຖາມເຈາະຈິ້ມຂອງສະມາຊິກສະພາປະຊາຊົນແຂວງ.